FSMART ร่วง 1.43% ต่ำสุดในรอบเกือบ 2 ปี โบรกฯหั่นเป้าเหลือ 19.50 บาท
FSMART ร่วง 1.43% ต่ำสุดในรอบเกือบ 2 ปี โบรกฯหั่นเป้าเหลือ 19.50 บาท ล่าสุด ณ เวลา 16.26 น. ราคาอยู่ที่ 13.80 บาท ลบ 0.20 บาท หรือ 1.43% สูงสุดที่ 14 บาท ต่ำสุดที่ 13.60 บาท ด้วยมูลค่าซื้อขาย 40.14 ล้านบาท
9 ก.พ. 2561

ผู้สื่อข่าวรายงานว่า บริษัท ฟอร์ท สมาร์ท เซอร์วิส จำกัด (มหาชน) หรือ FSMART ณ เวลา 16.26 น. ราคาอยู่ที่ 13.80 บาท ลบ 0.20 บาท หรือ 1.43% สูงสุดที่ 14 บาท ต่ำสุดที่ 13.60 บาท ด้วยมูลค่าซื้อขาย 40.14 ล้านบาท ขณะที่ดัชนีตลาดหุ้นโดยรวมลบ 0.64%

คลิกที่รูปภาพเพื่อขยายขนาด
โดยราคาหุ้น FSMART ปรับตัวลดลงทำจุดต่ำสุดในรอบ 1 ปี 10 เดือน นับตั้งแต่ราคาหุ้นอยู่ที่ระดับ 13.60 บาท เมื่อวันที่ 11 เม.ย.2559
ด้าน บล.ฟินันเซีย ไซรัส แนะนำ “ซื้อ” FSMART ราคาเป้าหมาย 19.50 บาท/หุ้น คาดกำไรไตรมาส 4/60 เพิ่ม 8% จากปีก่อน จากค่าซ่อมบำรุงตู้เติมเงินมากเป็นพิเศษ ค่าใช้จ่าย SG&amp;A เพิ่มตามฤดูกาล และไตรมาส 4/59 มีเครดิตภาษี แต่ทั้งปีคงมองกำไรโตสูง 34% แม้โตลดลงจากฐานที่สูงขึ้น และปรับประมาณการปี 61-62 ลง 5-8% จากการปรับลดสมมุติฐานอัตราส่วนส่วนแบ่งรายได้ค่าบริการ ยังกำไรโต 21.5% และ 16.9% ตามลำดับ
พร้อมปรับลดสมมุติฐาน L-T Growth เป็น 2.5% เพื่อ Conservative มากขึ้น ต่อปัจจัยเสี่ยงระยะยาวพฤติกรรมของผุ้ใช้บริการเติมเงินผ่านช่องทางใหม่ๆ มากขึ้น โดยเฉพาะ Mobile App. ทำให้ราคาเป้าหมายปี 61 ลดเหลือ 19.50 บาท จากเดิม 23.50 บาท (DCF) ราคาหุ้นยัง Laggard และมี Upside 33% รวมทั้งคาดปันผลงวดครึ่งปีหลังของปี 60 หุ้นละ 0.31 บาท Yield 2.1% คงคำแนะนำ ซื้อ
 